**BKV Zrt.**

# VÁLLALKOZÁSI KERETSZERZŐDÉS

A jelen vállalkozási keretszerződés (a továbbiakban: Keretszerződés) létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.;

Cégjegyzékszám: 01-10-043037;

Adószám: 12154481-4-44

Csoport azonosító: 17781372-5-44

 mint megrendelő (a továbbiakban: **Megrendelő**),

másrészről a(z)

**…**

Székhely: …;

Cégjegyzékszám: …;

Adószám: …;

Bankszámlaszám: …

mint vállalkozó (a továbbiakban: **Vállalkozó**),

(a továbbiakban együttesen: **Felek**)

között az alulírott helyen és időpontban az alábbiak szerint.

**Előzmények**

A Megrendelő a Honfran Beruházási és Vállalkozási Kft.-vel 2008. október 22. napján 14/T-252/2008. számon szállítási szerződést kötött a jelen Keretszerződés tárgyát képező TALGO 2112 padló alatti kerékpáreszterga (a továbbiakban: Gép) szállítására (a továbbiakban: Szállítási szerződés). A Gépet a Honfran Beruházási és Vállalkozási Kft és a Gépet gyártó TALGO a Szállítási szerződésben foglaltak szerint leszállította és 2009. november 5. napján üzembe helyezte, a szükséges betanítást elvégezte, a dokumentációkat, a működtetési és kezelési utasítást átadta. Az évenkénti (a továbbiakban: R4 szint) és a három évenkénti (a továbbiakban: R5 szint) karbantartási szintek műszaki tartalma és az ezekkel kapcsolatos Vállalkozói kötelezettségek az esztergagéppel együtt leszállított dokumentáció alapján kerültek meghatározásra, és jelen Keretszerződés teljesítése vonatkozásában irányadóak.

1. **A Keretszerződés Tárgya**
	1. A Felek megállapodnak abban, hogy a jelen Keretszerződés tárgyát **a Vasúti Üzemeltetési Igazgatóság Metró Üzemigazgatóság Metró Járműműszaki Főmérnökség** M2 Vontatási Szakszolgálat Jármű- és Fődarabjavító Üzemébe telepített **„TALGO eszterga R4 szintű és R5 szintű karbantartásának elvégzése, a jelen Keretszerződés hatálya alatt feltárt hibák eseti javítása, valamint a karbantartáshoz szükséges** **alkatrészek biztosítása, továbbá a karbantartáshoz és/vagy eseti javításhoz esetlegesen szükséges, a jelen Keretszerződés 1/d. számú mellékletében (továbbiakban („Karbantartási anyaglista és összesítés”)** **foglalt, beépítésre kerülő alkatrészek biztosítása”** képezi a jelen Keretszerződés és annak 1/a., 1/b. sz. 1/c. sz. és 1/d. számú mellékleteiben (továbbiakban együttesen: **Mellékletek**) foglaltaknak és a leadott egyes megrendeléseknek (továbbiakban: Megrendelés) megfelelően (a továbbiakban: Vállalkozás).

A Felek rögzítik, hogy az R4 szintű karbantartása során a célállapot elérése karbantartandó berendezés vonatkozásában a Vállalkozó feladata és kötelezettsége, a Felek közösen ellenőrzik, hogy a valós állapot milyen mértékben tér el a célállapottól.

A karbantartási és hibajavítási tevékenységek elvégzése előtt Műszaki Állapotfelmérő Jegyzőkönyvet (továbbiakban: Jegyzőkönyv 1) kell készíteni, melyet mindkét Fél aláír. Ennek tartalmaznia kell a céltól való eltéréseket és az ezek megoldására alkalmas, a „Karbantartási előírások, gyártóművi előírások”szerinti, adott karbantartási szinthez tartozó, illetve az azon felüli, eseti javítás körébe tartozó műveleteket. Az eseti javítások esetében a Jegyzőkönyv1-ben a Vállalkozó a Megrendelővel közösen rögzíti az eseti javításnak minősülő munkákat, valamint azt, hogy melyek azok a tevékenységek, amelyeket a Megrendelő maga kíván elvégezni. A Vállalkozó a Jegyzőkönyv 1 alapján 7 munkanapon belül köteles térítésmentesen részletes, a javítás munkaidő igényét, valamint a javítás során felhasználásra kerülő alkatrészek darabszámát, megnevezését, egységárát tartalmazó árajánlatot adni. Abban az esetben, ha a karbantartás, illetve a javítás során végzett megbontás további hibát tár fel, a Vállalkozó az újabb meghibásodás javítására további 7 munkanapon belül térítésmentesen köteles a fenti részletezettségű kiegészítő árajánlatot kidolgozni.

Ha a hibajavításhoz külföldről érkező szerelőt kell igénybe venni, a javítás befejezését követően a Vállalkozó egy alkalomra vonatkozó kiszállási díjat számolhat fel. Abban az esetben, ha a javítás során végzett megbontás további hibát tár fel és annak javításához a külföldről érkezett szerelő nem rendelkezik alkatrésszel, vagy megfelelő felszereléssel és így ismételten Magyarországra kell utaznia, a javítás befejezését követően további egy alkalomra vonatkozó kiszállási díj is kiszámlázható. A kiszállási díj összege a szerelők számától független, azt pedig, hogy a javításhoz a szerelő külföldről érkezett Magyarországra külön a számlához mellékelt dokumentummal kell igazolni.

A külföldi szerelő kiszállási díját az árajánlatban szerepeltetni kell.

A javításnál felhasznált alkatrészek ára a beszerzési árat maximum 10 %-al haladhatja meg. A Vállalkozó csak az ajánlat Megrendelő általi elfogadása és a Megrendelés kézhezvétele után kezdheti meg az eseti javítást. Olyan munka, illetve kiszállási díj ellenértékének a kifizetését az Ajánlatkérő megtagadhatja, amely nem elfogadott ajánlat alapján került végrehajtásra. A beszerelésre kerülő alkatrészek, valamint a felhasznált anyagok minőségét, mennyiségét a Megrendelő részéről műszaki, szakmai kérdésekben kijelölt kapcsolattartója által szakfelügyelettel megbízott személy jogosult ellenőrizni. A Vállalkozó biztosítja, hogy a szükséges alkatrészek, anyagok a karbantartás, javítás ütemezéséhez illeszkedve, időben rendelkezésre álljanak.

* 1. A Megrendelő a jelen Keretszerződés hatálya alatt Megrendelések leadásával jogosult a Vállalkozótól a jelen Keretszerződés 1.1 pontjában meghatározott feladatokat megrendelni. Az egyes Megrendelésekben Megrendelő köteles megjelölni a Vállalkozó részére azon feladatokat, melyek elvégzésére az adott Megrendelés irányul. A Vállalkozó által elvégzendő karbantartást lehetőség szerint a Megrendelőnek minimum három hónappal a tevékenység tervezett kezdő időpontját megelőzően kell megrendelnie. A karbantartási szintekhez tartozó üzemóra tűréshatárokban és ennek ismeretében az R4, R5 szintű karbantartások konkrét időpontjaiban a Megrendelő és a Vállalkozó közösen állapodik meg.
	2. A Vállalkozás körébe tartozik az alkatrészek cseréje, amennyiben ez a „Karbantartási előírások, gyártóművi előírások” alapján a vonatkozó karbantartási szint feladatai közé tartozik, amennyiben nem tartozik oda, arra eseti Megrendelés kerül kiadásra. A karbantartáshoz szükséges alkatrészeket, és anyagokat a Vállalkozó biztosítja saját költségén.
	3. A Vállalkozó megrendelésre 1/a számú mellékletben megadott anyagokat és alkatrészeket külön, a karbantartástól, javítástól függetlenül is szállítania kell. Ezen mellékletben szereplő egyes anyagféleségek amennyiben megrendelő kizárólag az itt felsorolt anyagok valamelyikét kívánja megrendelni, külön – külön is megrendelhetőek, ezen mellékletben szereplő egységárak alapján.
	4. Az egyes Megrendeléseket, azok módosítását, törlését a Vállalkozó minden esetben köteles visszaigazolni a kézhezvételtől számított 5 munkanapon belül, valamint köteles a jelen Keretszerződésben, a „Karbantartási előírások, gyártóművi előírásokban”, valamint az adott Megrendelésben foglaltak alapján a feladatot elvégezni.

Vállalkozó a Megrendelésben foglalt valamely feltételtől eltérni csak Megrendelő előzetes írásbeli hozzájárulásával jogosult.

A Felek a Megrendelések és azok visszaigazolása megküldése módjára a jelen Keretszerződés 14. pontjában foglaltakat kötelesek alkalmazni.

1. **Alvállalkozó**
	1. A Megrendelő hozzájárul ahhoz, hogy Vállalkozó a karbantartási munkák elvégzéséhez a 15.3 pontban meghatározott alvállalkozókat vegyen igénybe.

Alvállalkozó igénybevétele semmilyen esetben sem mentesíti a Vállalkozót a jelen Keretszerződés alapján fennálló kötelezettsége, feladata, kötelessége vagy felelőssége alól. Vállalkozó az alvállalkozók tevékenységéért sajátjaként felel.

**3. Vállalkozói Díj**

3.1. A Felek megállapodnak abban, hogy a Megrendelő a jelen Keretszerződés 1. pontja szerinti feladatok ellátásáért az alábbi, euróban meghatározott R4 karbantartási szintekhez tartozó egységárak, illetőleg az eseti javításért fizetendő, euróban meghatározott óradíj (a továbbiakban: Rezsióradíj) alapján a Magyar Nemzeti Bank által közzétett, a Megrendelés kiadásának napján érvényes devizaárfolyamon átszámított, forintban meghatározott vállalkozói díjat (a továbbiakban: Vállalkozói Díj) fizeti meg a Vállalkozó számlán szereplő bankszámlájára. Az 1/a. számú mellékletben található, euróban meghatározott anyagegységárak (a továbbiakban az alábbi táblázatban foglaltakkal egységárakkal együtt: Egységárak) az R4 karbantartástól függetlenül megrendelésre kerülő anyagok, alkatrészek megrendelése esetén kerülnek alkalmazásra, azzal hogy a kifizetés devizanemére, árfolyamára az előzőekben ismertetett rend ugyanúgy érvényes.

|  |  |
| --- | --- |
|  | **Nettó egységár [EUR]** |
| **Éves karbantartás (R4)** | ……………….. euro / alkalom  |
| **Eseti javítás rezsióradíja** | ………………. euro/ óra  |
| **Eseti javítás, a külföldi szerelő kiszállási díja** | …………………euro/alkalom |

Az eseti javítási munkák elvégzésekor a Vállalkozó és a Megrendelő előzetesen írásban megállapodik az eseti javítás elvégzéséhez szükséges munkaórák számában, külföldi szerelő szükségességében és a szükséges alkatrészek árában. A Felek rögzítik, hogy az eseti javítás esetén felhasználásra kerülő alkatrészek Egységára meg kell, hogy egyezzen az 1/a. számú mellékletben található egységárral, amennyiben az alkatrész ára szerepel ezen mellékletben.

3.2. A Felek megállapodnak abban, hogy a jelen Keretszerződés 3.1. pontjában, valamint annak 1/a. számú mellékletében található Egységárak, illetve Rezsióradíj magában foglalja a Vállalkozó jelen Keretszerződés és az annak hatálya alatt a Vállalkozó részére leadott Megrendelések teljesítése kapcsán felmerült mindennemű költségét és kiadását, beleértve az adott karbantartáshoz, javításhoz szükséges alkatrészek és anyagok költségét, a szállítási költségeket, az utazási és kiküldetési költségeket és a szükséges karbantartó eszközök, számítógépes programok biztosítását. Kivételt képeznek azokhoz az eszközökhöz és szolgáltatásokhoz kapcsolódó költségek, amelyeket a jelen Keretszerződés 6. pontjában foglaltak alapján a Megrendelő biztosított.

A rezsi óradíj nem tartalmazza a cserélendő alkatrészek költségét.

3.3. A rezsióradíj és az egységárak a jelen Keretszerződés hatálya alatt nem emelhetők, ide nem értve a közvetlenül jogszabályi rendelkezésből eredő árváltozást, amely esetében Felek a jelen Keretszerződés 3.4. és 3.5 pontjai szerint járnak el. Vállalkozó kijelenti, hogy a Rezsióradíjakat, valamint az Egységárakat a jelen Keretszerződés 8.5 pontjában foglalt rendelkezések figyelembevételével határozta meg.

* 1. Felek az Áremelésről közösen egyeztetnek, annak elfogadásáról vagy elutasításáról Megrendelő dönt.
	2. A jelen Keretszerződés aláírásától számítottan bármelyik fél kezdeményezheti a Rezsióradíj és az Egységárak csökkentését, ideértve a közvetlenül jogszabályi rendelkezésből eredő árcsökkentést (a továbbiakban: Árcsökkentés). Felek az Árcsökkentésről közösen egyeztetnek, annak elfogadásáról közösen döntenek.
	3. Az Áremelés/Árcsökkentés jóváhagyását megelőzően leadott Megrendelésekre az Áremelés/Árcsökkentés nem vonatkozik.
	4. Vállalkozó kijelenti, hogy ajánlata saját és alvállalkozói árkalkulációjából származik, és semmilyen háttér-megállapodásnak nem tárgya.

**4. A Vállalkozói Díj Megfizetésének Módja**

4.1. Felek megállapodnak abban, hogy a Vállalkozó Megrendelésenként 1 db szabályszerűen kiállított számla (a továbbiakban: Számla) kibocsátására jogosult a jelen Keretszerződés szerint teljesített Vállalkozás alapján. A Vállalkozó Megrendelésenként 1-1 db Számlát állít ki a jelen Keretszerződés 1/a. számú mellékletében foglaltak alapján történő alkatrész megrendelés esetén.

4.2. A jelen Keretszerződés hatálya alatt Megrendelő az alábbiakban meghatározottak szerint tervezi a jelen Keretszerződés 1.1 pontjában meghatározott feladatok szükségességét, de az egyes feladatok megrendelése a Megrendelő jelen Keretszerződésben meghatározott képviselői által faxon, levélben vagy e-mailen elküldött, írásos formában történő eseti Megrendeléseinek útján történik az alábbiak szerint:

* R4 szintű karbantartás: 2 alkalom/24 hónap;
* Eseti javítás Megrendelő igénye szerint.

4.3. A Felek megállapodnak abban, hogy a Számla a Megrendelő beszerzési megrendelési számának (a továbbiakban: BMR szám), valamint jelen Keretszerződés számának feltüntetésével az alábbi címre küldendő (a borítékon feltüntetve, hogy számláról van szó):

BKV Zrt.

Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a jelen Keretszerződés számának feltüntetése hiányában a Megrendelő jogosult a Számlát azonosítatlanként visszaküldeni, az ebből eredő késedelem esetére a Megrendelőt késedelmi kamatfizetési kötelezettség nem terheli.

4.4. A Felek megállapodnak abban, hogy a Számla elengedhetetlen mellékletét képezi a mindkét fél által aláírt teljesítési igazolás (a továbbiakban: Teljesítésigazolás), amelynek tételesen tartalmaznia kell az elvégzett munkákat, azok mennyiségét és egységárát, valamint eseti javításnál a felhasznált anyagok tételes felsorolását, azok mennyiségét és egységárát. A Vállalkozó ebben az esetben köteles a számlához mellékelni az alkatrészek beszerzésének dokumentumáról készült másolatot, amelynek tartalmaznia kell azok egységárát is, valamint a külföldi szerelő kiszállását igazoló dokumentumot, ha ilyen kiszállásra sor került. A mennyiben ezek a dokumentumok idegen nyelvűek, a Vállalkozónak azokhoz magyar nyelvű fordítást is csatolnia kell. Vállalkozó tudomásul veszi, hogy amennyiben a Teljesítésigazolás kiállításához Vállalkozó az előzőkben meghatározott adatokat nem biztosítja, Megrendelő a teljesítést nem tekinti szerződésszerűnek, a Teljesítésigazolást nem írja alá. Amennyiben a Teljesítésigazolás a Számlához nem kerül becsatolásra, vagy nem az előzőekben meghatározott tartalommal, úgy a Megrendelő jogosult a Számlát Vállalkozó részére visszaküldeni, és az ebből eredő késedelem esetére megrendelőt késedelmi kamatfizetési kötelezettség nem terheli.

4.5. A Felek megállapodnak abban, hogy a Megrendelő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme euro. A fizetési kötelezettséget a Megrendelő bankszámlájának terhelésekor kell teljesítettnek tekinteni. A késedelmi kamat mértéke megegyezik a Polgári Törvénykönyvről szóló 2013. évi V. törvény (a továbbiakban: Ptk.) 6:155. § szerinti kamatmértékkel.

4.6. A Felek megállapodnak abban, hogy a Vállalkozó hozzájárul ahhoz, hogy a Számlán megjelölt összegből levonásra kerüljön a jelen Keretszerződésben meghatározott, esetlegesen felmerülő kötbér illetve többletköltség összege.

4.7. Megrendelő kijelenti, hogy előleget nem fizet.

**5. A Minőségi /mennyiségi Átadás- Átvétel, a Teljesítési Igazolás**

5.1. A Vállalkozó a teljesítést a jelen Keretszerződés hatályba lépését követően köteles haladéktalanul megkezdeni, és a jelen Keretszerződés időtartama alatt az abban és a Megrendelésekben meghatározott feltételek szerint folyamatosan biztosítani.

5.2. A jelen Keretszerződés hatálya alatt az egyes feladatok megrendelése a Megrendelő alábbiakban meghatározott képviselői által faxon, levélben vagy e-mailen elküldött, írásos formában történő eseti Megrendeléseinek útján történik, a jelen Keretszerződésben meghatározottak szerint.

5.3. Megrendelés kiadására Megrendelő alábbi képviselői jogosultak.

**Lukács Sándor - főmérnök**, Metró Járműműszaki Főmérnökség

 Telefon: 06-1/461 6500/ 45637

 E-mail: LukacsS@bkv.hu

5.4. A teljesítés helye:

BKV Zrt. Metró Kelet-Nyugat Vontatási Szolgálat, Járműjavító Üzem

1106 Budapest, Fehér út 1/C.

5.4. A Felek megállapodnak abban, hogy a Vállalkozás teljesítésének, azaz a jelen Keretszerződés és az az alapján a Megrendelő által a Vállalkozó részére leadott Megrendelések teljesítésének igazolása, a Műszaki Átadás-átvételi Jegyzőkönyv (a továbbiakban: Jegyzőkönyv 2) elkészültét követően elkészített Teljesítésigazolás kiállításával történik, amelyen a Felek az elvégzett munkák átadás-átvételét aláírásukkal igazolják, és az aláírás alatt a nevüket olvasható, nyomtatott betűkkel saját kezűleg is feltüntetik.

Ha a műszaki átadás-átvétel nem tár fel problémát, a Jegyzőkönyv 2 kiállítását követően a Teljesítésigazolás kiállítása a Megrendelő általi aláírásával és dátummal való ellátásával történik.

5.5 A Megrendelő köteles saját meghatalmazott képviselőjének a folyamatos jelenlétét biztosítani a karbantartási munkák során, és általa folyamatosan ellenőrizni, szükség esetén észrevételezni a karbantartási munkálatokat. A Megrendelő által végzett ellenőrzés, illetve az észrevételezés esetleges elmulasztása nem mentesíti a Vállalkozót a hibás teljesítésből adódó felelőssége alól. Vállalkozó és a Megrendelő a karbantartási munkák befejezése előtt 24 órával megállapodik a műszaki átadás-átvétel időpontjáról. Megrendelő az eljárás során a Gép üzemszerű működését is megvizsgálja, és a vizsgálat során felfedezett hiányosságokat, hibákat hibajegyzőkönyvben (a továbbiakban: Jegyzőkönyv 3) rögzíti, és arról a Vállalkozót írásban értesíti. A Vállalkozó határidőben teljesít, ha az átadás-átvétel az előírt határidőn belül, illetőleg határnapon megkezdődött, kivételt képez, ha Megrendelő a teljesítést a Vállalkozónak felróható okból (pl. hibás teljesítés miatt) nem vette át.

5.6. A Felek megállapodnak abban, hogy a Jegyzőkönyv 1, a Jegyzőkönyv 2, a Jegyzőkönyv 3 és a Teljesítésigazolás közös kiállítására jogosult személy a Megrendelő részéről Billing András Szakszolgálat-vezető (elérhetőségei: vezetékes telefon: 061/461-6500/42197; email cím: billinga@bkv.hu), vagy Gregor József üzemvezető (elérhetőségei: vezetékes telefon: 061/4616500/42413; email cím: gregorj@bkv.hu); a Vállalkozó részéről pedig … (elérhetőségei: vezetékes telefon: ……………. fax: ………; mobil telefon: ……………; email cím: ……………….).

5.7. A Felek megállapodnak abban, hogy minőségi/műszaki eltérés esetén a Megrendelő a jelen Keretszerződés és az alapján a Megrendelő által a Vállalkozó részére leadott Megrendelés teljesítésének (rész)eredményét nem köteles átvenni. A Vállalkozó ilyen esetben a jelen Keretszerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

**6. MEGRENDELŐ KARBANTARTÁSSAL KAPCSOLATOS KÖTELEZETTSÉGEI**

6.1 A Megrendelő lehetővé tesz Vállalkozó számára minden olyan szükséges intézkedést, melyek segítenek az esetleges hibák és azok okainak meghatározásában. Megrendelő szabad hozzáférést enged a jelen Keretszerződés tárgyát képező berendezésekhez.

6.2 A Megrendelő előzetes egyeztetés alapján biztosítja Vállalkozó számára a tevékenység végzéséhez szükséges energiát, elektromos áramot, sűrített levegőt, vizet.

6.3 Tesztek és próba-esztergályozás elvégzéshez a Megrendelő biztosít vasúti járművet, valamint kalibráló kerékpárt a kalibrálás elkészítéséhez.

6.4. A Megrendelő esztergagép-kezelő személyzetet biztosít a gép működtetéséhez.

6.5 A Megrendelő öltözőt és mosdót biztosít a Vállalkozó és alvállalkozói személyzete részére, és adott esetben megfelelő tárolási lehetőséget a szerszámok és alkatrészek számára. Ugyanez vonatkozik a védősisakok biztosítására is.

**7. A Teljesítési Határidő**

7.1. A Felek megállapodnak abban, hogy az egyes Megrendelésekre vonatkozóan - beleértve az R4 szintű karbantartásokat és az eseti javításokat - a teljesítés konkrét időpontjaiban és határidejében a Megrendelő és a Vállalkozó közösen állapodik meg Megrendelés kiadása és elfogadása előtt.

 Amennyiben a karbantartási vagy az eseti javítási munkák során olyan egyéb hiba is feltárásra kerül a berendezésen ami ellehetetleníti az eredeti Megrendelés teljesítését (a új hiba javítása nélkül a berendezés üzemeltetése nem biztonságos és/vagy nem előírás/rendeltetésszerű), akkor az eredeti Megrendelésben feltüntetett határidő helyett a Felek új határidőben állapodnak meg. Amennyiben az újonnan feltárt hiba kijavítása nélkül is rendeltetésszerű állapotra kijavítható a berendezés, akkor a Megrendelő haladéktalanul dönt, hogy az eredeti Megrendelésben szereplő feladatokat befejezze-e a Vállalkozó, vagy az újonnan feltárt hiba kijavításáig felfüggeszti-e a teljesítést.

**8. A Keretszerződés Időtartama, Megszűnése/Megszüntetése**

8.1. Felek a jelen Keretszerződést a mindkét fél aláírásának napjától számított **24** **hónap** határozott időtartamra kötik.

8.2. A Felek megállapodnak abban, hogy a jelen Keretszerződést — a másik Fél súlyos szerződésszegése esetén — írásban azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél - Megrendelő részéről különösen a jelen Keretszerződés 8.3 pontjában meghatározott esetekben - a jelen Keretszerződésből vagy valamelyik Megrendelésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

8.3. A Megrendelő, anélkül, hogy elveszítené jogát a szerződésszegés esetében őt megillető egyéb igényekre, a Vállalkozónak megküldött írásbeli nyilatkozattal egyoldalúan, azonnali hatállyal felmondhatja a jelen Keretszerződést a Vállalkozó kártérítése nélkül különösen:

* hibás teljesítés esetén, amennyiben a Vállalkozó a Megrendelő felszólítására a jelen Keretszerződés 7. pontjában megjelölt határidőn, illetve a Megrendelő által meghosszabbított határidőn belül a hibát nem javítja ki, és ilyen eset 30 napon belül legalább kettő alkalommal előfordul,
* a hibát a Vállalkozó nem tudja kijavítani,
* ha a Vállalkozó késedelembe esik és a Megrendelő által írásban adott (vagy elfogadott) póthatáridő eredménytelenül járt le,
* ha a Vállalkozó késedelembe esik és a késedelmes teljesítésének esetére kikötött maximális kötbérösszeget elérte,
* Ha a Vállalkozó a jelen Keretszerződés 15.5. pontjában meghatározott jogerős engedélyt az ott megjelölt határidőben nem mutatja be, illetve másolatban nem adja át a Megrendelőnek,
* ha a Vállalkozó – a Megrendelő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más jelen Keretszerződésen vagy valamely Megrendelésen alapuló kötelezettségét,
* ha a Vállalkozóval szemben csődeljárást indítanak, vagy felszámolási, végrehajtási, illetve végelszámolási eljárás alatt áll.

8.4. Fentieken túl a jelen Keretszerződés megszűnésére irányadó a Ptk. 6:249. §-ában foglalt általános elállási jog is. Megrendelő az elállásra a teljesítés megkezdése előtt jogosult.

8.5. Jelen Keretszerződést a Felek jogosultak – 30 napos felmondási idő betartásával – rendes felmondás útján megszüntetni.

Vállalkozó tudomásul veszi, hogy amennyiben Megrendelő a Keretszerződést annak 8.1. pontjában meghatározott határidő lejárta előtt rendes felmondással megszünteti, a jelen Keretszerződés 4.2 pontjában meghatározott mennyiségi igény időarányosan értendő.

 Felek rögzítik, hogy a jelen Keretszerződés rendes felmondása esetén Vállalkozó csak a rendes felmondást megelőzően már kiadott, illetve teljesített Megrendelések ellenértékére jogosult, semmilyen egyéb költség vagy kár felmerülésére nem hivatkozhat, azzal kapcsolatos igényt nem érvényesíthet.

8.6. A Felek megállapodnak abban, hogy a jelen Keretszerződés bármely okból történő megszűnése esetén a Felek a jelen Keretszerződés megszűnésével kapcsolatban is kötelesek együttműködni. Erre tekintettel a jelen Keretszerződés megszűnésétől számított 1 (egy) héten belül a Vállalkozó köteles a Megrendelő részére átadni minden, a jelen Keretszerződés teljesítéséhez a Megrendelő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.

8.7. A Felek megállapodnak abban is, hogy a jelen Keretszerződés időbeli hatályán esetlegesen túlnyúló Megrendeléseket Vállalkozó köteles a jelen Keretszerződésben és a vonatkozó Megrendelésben foglaltaknak megfelelően, külön költségtérítés nélkül teljesíteni.

**9. A Kötbér**

9.1. Amennyiben a Vállalkozó neki felróható okból késedelmesen, nem vagy nem szerződésszerűen teljesít, a Megrendelőt – jogfenntartással az ebből eredő, kötbéren felüli kártérítési igényére – jelen fejezet 9.3-9.5. pontjaiban meghatározott mértékű kötbér illeti meg. Vállalkozó abban az esetben mentesül a kötbérfizetési kötelezettség alól, ha a szerződésszegést kimenti. A késedelmes, nem vagy nem szerződésszerű teljesítésből eredő kárigény nem lehet nagyobb az adott megrendelés teljes összegénél. Nem vonatkozik azonban a kárérték korlátozása azokra az esetekre, amikor a kár a Vállalkozó, vagy annak alvállalkozója tevékenységére, illetve szakmai, munkavédelmi, környezetvédelmi mulasztására vezethető vissza.

9.2. A kötbér számításának alapja: az adott Megrendelésre vonatkozó, a jelen Keretszerződés 3.1. pontjában meghatározott Egységárak alapján kalkulált Vállalkozói díj.

9.3. Késedelmes – nem a jelen Keretszerződésben meghatározott határidőre történő - teljesítés esetén a Vállalkozó az adott Megrendelésre vonatkozó, a jelen Keretszerződés 3.1. pontjában meghatározott Egységárak alapján kalkulált Vállalkozói díj késedelmesen teljesített értékére vetített napi 0,5 %, de maximum összesen 15 % mértékű késedelmi kötbért köteles megfizetni Megrendelőnek. Késedelmes teljesítésnek minősül különösen, ha a Vállalkozó a jelen Keretszerződés 10.2 pontjában meghatározott határidőn belül jótállási kötelezettségének teljesítését nem kezdi meg.

9.4. A Vállalkozó az adott Megrendelésre vonatkozó, a jelen Keretszerződés 3.1. pontjában meghatározott Egységárak alapján kalkulált Vállalkozói díj 15%-ával megegyező mértékű meghiúsulási kötbér fizetésére köteles, ha neki felróható okból nem teljesít. A teljesítés meghiúsulásának minősül *különösen*, ha a Vállalkozó jótállási kötelezettsége keretében a hibát a jelen Keretszerződés 10.2 pontjában meghatározottak szerint, határidőben nem javítja ki, vagy a hibás alkatrészt nem cseréli ki.

9.5. A Vállalkozó az adott Megrendelésre vonatkozó, a jelen Keretszerződés 3.1. pontjában meghatározott Egységárak alapján kalkulált Vállalkozói díj - *a kijavítás megtörténtéig terjedő* időtartam végéig – napi 0,5 %-ával, de legfeljebb 15 %-ával megegyező mértékű hibás teljesítési kötbér fizetésére köteles, ha neki felróható okból nem a jelen Keretszerződésben foglaltaknak megfelelően, azaz nem szerződésszerűen teljesít.Hibás teljesítésnek minősül az is, amennyiben a hiba jótállási kötelezettség *teljesítése körében merül* fel, hibás teljesítési kötbér ebben az esetben is a jelen pontban foglaltak szerint érvényesíthető.

9.6. Megrendelő kötbérigényét érvényesítheti (a kötbér esedékessé válása) különösen:

* Vállalkozó késedelme esetében, amennyiben a Megrendelő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege a késedelmes teljesítés esetére kikötött maximális kötbérösszeget elérte;
* Vállalkozó nem teljesítése esetében, amennyiben a Vállalkozó neki felróható módon nem teljesít és Megrendelő írásbeli felszólítására sem áll szándékában teljesíteni;
* Vállalkozó nem teljesítése esetében, amennyiben a Megrendelő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással és a számla megküldésével;
* Vállalkozó hibás teljesítése esetén, amennyiben a Megrendelő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.

 Az esedékessé vált kötbér után a Vállalkozó késedelmi kamatot köteles fizetni.

9.7. A kötbér esedékessé válásával a Megrendelő a Vállalkozónak jelen Keretszerződésből eredően járó Vállalkozói Díj összegét a kötbér összegével csökkentheti.

9.8. A teljesítés elmaradása vagy késedelmes teljesítés esetén amennyiben Megrendelőnek a Vállalkozóhoz címzett felszólítása eredménytelen marad, a Megrendelő jogosult ellátása biztosítása érdekében más vállalkozót igénybe venni. Amennyiben a Megrendelőnek emiatt költsége vagy kára származik, úgy azt a Vállalkozó köteles megtéríteni, illetve az árban jelentkező többletköltség is a mulasztásért felelős Vállalkozót terheli.

**10. A Jótállás**

10.1. A Felek megállapodnak abban, hogy a Vállalkozó az általa elvégzett munkákra és a felhasznált, beszállított anyagokra, alkatrészekre a Ptk. 6:171 §-a alapján ………. hónap jótállást vállal.

10.2. A Megrendelő írásban értesíti a Vállalkozót a jelen Keretszerződés és az egyes Megrendelések teljesítésével jótállás keretében felmerülő bármely, a teljesítéssel kapcsolatos kifogásáról. Vállalkozó az értesítés kézhezvételét követően a lehető legrövidebb időn belül, de legkésőbb 7 munkanapon belül köteles megkezdeni jótállási kötelezettsége teljesítését, azaz a garanciális hibaszemlét megtartani, illetve a hiba kijavítását megkezdeni. Ezt követően a hiba kijavítására vállalt határidőn belül, de legkésőbb az eredeti javításra vállalt határidőn belül köteles a jótállási kötelezettségét teljesíteni, és a javított egységet visszaszállítani a Megrendelő telephelyére. Jótállás keretein belül javításra kerülő egység mindennemű alkatrész és szállítási, valamint javítási költsége a Vállalkozót terheli.

10.3. Abban az esetben, ha a fentiek szerint értesített Vállalkozó elmulasztja a hiba javítását a meghatározott határidőn belül, a Megrendelőnek jogában áll a Vállalkozó kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy a Vállalkozót az általa vállalt jótállási kötelezettségei teljesítése alól mentesítené.

10.4. A jótállási idő kezdete a tényleges teljesítés időpontja, amely megegyezik jelen Keretszerződés 4. pontja szerint szabályozott átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Megrendelő a dolgot nem tudja rendeltetésszerűen használni. A jótállási igény érvényesíthetőségének határideje a dolognak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik.

**11. A Szellemi Alkotások Joga**

11.1. A Vállalkozó kijelenti, hogy köteles gondoskodni arról, hogy a jelen Keretszerződés vagy az egyes Megrendelések alapján létrejött szellemi alkotásokkal kapcsolatban sem a Vállalkozónak, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást, valamint az átdolgozást is. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért a Vállalkozó kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek a Megrendelő általi felhasználásához (beleértve a fentiek szerinti felhasználási módokat is). A jelen pontban meghatározott kötelezettség teljesítésének, illetve a hozzájárulás megadásának ellenértékét a Vállalkozói Díj magában foglalja.

**12. A Viták Rendezése**

12.1. A Felek megállapodnak abban, hogy a jelen Keretszerződés és az az alapján teljesítendő Megrendelések alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.

**13. Az Üzleti Titok Védelme**

13.1. A Felek megállapodnak abban, hogy a jelen Keretszerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan tényt, tájékoztatást, egyéb adatot, az azokból készült összeállítást, valamint védett ismeretet — beleértve a másik fél know-how-jába tartozó információkat is —, amelyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.

13.2. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Keretszerződés hatályának fennállása alatt, sem azt követően.

13.3. A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Keretszerződés hatálya alatt, mind azt követően.

13.4. A Felek megállapodnak abban, hogy a Feleket a jelen Keretszerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.

13.5. Felek tudomással bírnak róla, hogy a Megrendelő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.

**14. Az Értesítések**

12.1. A Felek megállapodnak abban, hogy a jelen Keretszerződés által megkívánt minden írásbeli értesítést a Felek mindenkori székhelyének címére kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

12.2. A Felek rögzítik, hogy kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.

12.3. Kapcsolattartók:

A Megrendelő részéről a jelen Keretszerződés vonatkozásában kapcsolattartásra kijelölt személy, vagy szervezet, a Beszerzés Irányítási Osztály vezetője, a jelen Keretszerződés aláírásakor:

**Dr. Czédli György** beszerzés irányítási osztályvezető

Telefon: +36 1 461-65-00/11933

Telefax: +36 1 461-65-24

E-mail: drczedligy@bkv.hu

A Megrendelő részéről műszaki, szakmai kérdésekben kapcsolattartásra kijelölt személy:

**Ispán Attila** szolgálatvezető, Metró K – Ny Vontatási Szolgálat

Telefon: +36 1 461-65-00/42197; mobiltelefon: +36205564987

E-mail: IspanA@bkv.hu

A Vállalkozó részéről kapcsolattartásra kijelölt személy:

………………………………

Telefon: ………………

Telefax: ………………

E-mail: ……………….

**15. A Vegyes Rendelkezések**

15.1. A Felek megállapodnak, hogy a Vállalkozó a Vállalkozás teljesítéséhez biztosítja a szükséges munkaeszközöket és megfelelően képzett szakembereket. A munkaeszközökben esett kár viselésére a Vállalkozó köteles.

15.2. A Felek megállapodnak abban, hogy a Vállalkozó a jelen Keretszerződés teljesítése során a jelen Keretszerződés tárgyát képező szakfeladat ellátására specializálódott személytől elvárható fokozott gondossággal köteles eljárni.

15.3. A jelen Keretszerződés teljesítése során Vállalkozó az ajánlatában megjelölt, alábbi Alvállalkozókat veszi igénybe:

1.) Alvállalkozó neve:

Székhelye:

Adószáma: …

Bankszámlaszáma: …

2.) Alvállalkozó neve:

Székhelye:

Adószáma: …

Bankszámlaszáma: …

Vállalkozó a megjelölt Alvállalkozókon kívül/helyett más Alvállalkozó (k) igénybevétele esetén köteles a Megrendelőt írásban tájékoztatni.

Amennyiben Vállalkozó az alkalmasság igazolásában részt vett alvállalkozó helyett kíván másik alvállalkozót igénybe venni, az új alvállalkozó igénybevételére csak Megrendelő írásbeli hozzájárulásával jogosult.

15.4. A Felek megállapodnak abban, hogy a jelen Keretszerződésben nem szabályozott kérdésekben a magyar jogot, ezen belül különösen a Ptk. rendelkezéseit tekintik irányadónak.

15.5. A Felek rögzítik továbbá azt, hogy Vállalkozó köteles tevékenységét az érvényes környezetvédelmi, munkavédelmi, biztonsági és higiéniai előírások betartása mellett a Megrendelő műszaki, szakmai kapcsolattartásra kijelölt képviselőjével egyeztetett módon végezni. A Vállalkozó biztosítja saját munkatársai és esetleges alvállalkozói megfelelő oktatását, a Megrendelő által történő oktatáson való részvételét, a hatályos jogszabályok, valamint a Megrendelő által rendelkezésre bocsátott, illetve ismertetett előírások betartását. A Vállalkozó köteles biztosítani saját és esetleges alvállalkozói munkavállalóinak az előírt védőeszközöket és köteles gondoskodni azok előírásoknak megfelelő használatáról. A Vállalkozó köteles rendszeresen ellenőrizni az előírások betartását. A Vállalkozó tudomásul veszi, hogy a Megrendelő a telephelyén szabálytalan munkavégzés, vagy az előírások be nem tartása esetén a munkavégzést leállíthatja, ebben az esetben minden következmény a Vállalkozót terheli. A Vállalkozó a saját és esetleges alvállalkozói munkavállalóit ért munkabaleseteket köteles bejelenteni, az előírásoknak megfelelően kivizsgáltatni és a nyilvántartásba vetetni. Ezen előírások be nem tartásából eredő mindennemű költség (beleértve az esetleges bírságokat) a Vállalkozót terheli.

A Vállalkozó köteles az esetlegesen rendelkezésére bocsátott munkaterületet a munka jellegéhez mérten a lehető legnagyobb rendben és tisztán tartani, a környezetszennyezés megelőzését, az egészséges és biztonságos munkavégzés körülményeit biztosítani.

A Vállalkozó köteles a tevékenysége során kitermelt anyagok Megrendelő által történő minősítését követően – a fémhulladékot kivéve - a keletkező valamennyi nem veszélyes, illetve veszélyes hulladék (a továbbiakban: hulladék) jogszerű kezeléséről (hasznosításáról, ártalmatlanításáról) és elszállításáról valamint az ezzel kapcsolatos valamennyi, jogszabályban meghatározott kötelezettség teljesítéséről gondoskodni.

A Vállalkozó köteles biztosítani, illetve igazolni, hogy a keletkező hulladékkal kapcsolatos valamennyi tevékenység folytatásához szükséges jogerős hatósági engedély a Vállalkozónak vagy az általa az ezen engedélyköteles tevékenységek végzéséhez igénybe vett harmadik személynek rendelkezésére áll, a tevékenység megkezdésétől kezdődő hatállyal mindaddig, amíg a hulladékkal kapcsolatos, jogszabályban előírt kötelezettségek teljesülnek.

A Vállalkozó köteles biztosítani, hogy mindezen engedély (ek) legkésőbb az engedélyhez kötött tevékenység megkezdését megelőző 3 munkanappal a Megrendelő részére jegyzőkönyvben rögzítetten eredetben bemutatásra, másolatban pedig átadásra kerüljenek. Ennek elmulasztása esetén a Megrendelő jogosult a szerződést azonnali hatállyal felmondani.

A Megrendelő tájékoztatja Vállalkozót, hogy a fémhulladékok kezelésére és elszállítására a Megrendelő rendelkezik hatályos szerződéssel, akivel a Vállalkozó a fémhulladékok tekintetében a jogszabályban előírt kötelezettségek teljesítése érdekében köteles együttműködni.

A fentiekkel kapcsolatban felmerülő valamennyi költség a Vállalkozót terheli. A Megrendelőnek a fenti kötelezettségek megszegése miatt keletkezett kárát a Vállalkozó köteles megtéríteni.

 A Vállalkozó köteles az általa a munkaterületre bevinni szándékozott veszélyes anyagokról a Megrendelőt előzetesen tájékoztatni (különös tekintettel a jogszabály által tiltott és korlátozott anyagokra, valamint azokra, amelyek a Vállalkozó tevékenysége során hulladékká válnak, a levegőbe távoznak vagy a szennyvízbe kerülnek). A Vállalkozó tudomásul veszi, hogy a Megrendelő egyes veszélyes anyagok felhasználását korlátozhatja, megtilthatja, vagy feltételekhez kötheti.

A Vállalkozó köteles az általa használt gépeket, berendezéseket és járműveket olyan műszaki állapotban tartani, ami biztosítja a vállalt szolgáltatás magas színvonalú elvégzése mellett a környezet- és munkavédelmi követelmények betartását is (különös tekintettel a zajterhelésre, olajfolyásra és légszennyezésre). A Vállalkozó tudomásul veszi, hogy a Megrendelő a nem megfelelő műszaki állapotú gépek, berendezések és járművek használatát megtilthatja vagy feltételekhez kötheti.

A Vállalkozó köteles a Megrendelőt minden olyan tevékenységéről előzetesen tájékoztatni, amely a Megrendelő csatornahálózatába történő szennyvízkibocsátással, vagy légszennyező anyagok kibocsátásával jár vagy járhat. A Vállalkozó tudomásul veszi, hogy a Megrendelő az ilyen tevékenységeket korlátozhatja, megtilthatja, vagy feltételekhez kötheti. A Vállalkozó nem végezhet a munkaterületén olyan tevékenységet, amely talaj- vagy talajvíz-szennyezést okoz. Ezen előírás megsértéséből eredő mindennemű költség (beleértve a kármentesítéssel összefüggő minden költséget) a Vállalkozót terheli. A Vállalkozó köteles a fenti előírások betartásának ellenőrzését a Megrendelő számára bármikor feltétel nélkül lehetővé tenni. A Vállalkozó tudomásul veszi, hogy a fenti előírások be nem tartása esetén a Megrendelő a szükséges intézkedéseket a Vállalkozó költségére megteszi.

Vállalkozó kijelenti és szavatol érte, hogy a jelen szerződéssel összefüggésben foglalkoztatott munkavállalói, megbízottai, Alvállalkozói rendelkeznek a szükséges szakértelemmel, szakképesítéssel, az esetleges jogszabályban megkövetelt külön engedélyekkel és vizsgákkal, valamint jogszerű munkaszerződéssel létrehozott munkaviszonnyal, és a mindenkori munka- és adójogi, valamint társadalombiztosítási rendelkezések egyébként kapcsolódóan alkalmazásra és betartásra kerülnek.

15.6. A jelen Keretszerződést kizárólag írásban, közös megegyezéssel lehet módosítani.

15.7. A Felek megállapodnak abban, hogy a jelen Keretszerződés a Megrendelő által bonyolított V-12/15. sz. eljárás ajánlati felhívása és műszaki diszpozíciója, valamint a Vállalkozó ….. …. ….. napján kelt ajánlata alapján készült. A Felek megállapodnak abban, hogy a fenti dokumentumok és a Keretszerződés szövege közötti ellentmondás esetén a Keretszerződés szövegében foglaltakat, majd az ajánlati dokumentációban, majd ezt követően a végleges ajánlatban foglaltakat tekintik irányadónak.

15.8. Felek rögzítik, hogy az alábbiak a jelen Keretszerződés elválaszthatatlan mellékletét képezi:

1 sz. melléklet Munkavédelmi Nyilatkozat

1/a. sz. melléklet Ajánlati egységárak táblázata

1/b. sz. melléklet Karbantartási ciklusrend

1/c. Karbantartási előírások, gyártóművi előírások

1/d. Karbantartás anyaglista és összesítés

15.9. Vállalkozó a jelen Keretszerződés alapján a Megrendelővel szemben fennálló követeléseit kizárólag a Megrendelő előzetes írásbeli hozzájárulása esetén jogosult harmadik személyre engedményezni.

**16. Záradék**

16.1. Vállalkozó nyilatkozik, hogy tudomása van arról, hogy a Megrendelőnél a fővárosi közösségi közlekedési intézményrendszer, valamint az autóbusz-ágazat átalakítását célzó új szervezeti struktúra kialakítása van folyamatban, melyhez minden támogatást, segítséget és nyilatkozatot megad, továbbá hozzájárul ahhoz, hogy a Megrendelő egyoldalú jognyilatkozatával a BKK Budapesti Közlekedési Központ Zártkörűen Működő Részvénytársaságot, illetve az esetlegesen létrehozandó, a Megrendelő tömegközlekedés-üzemeltető, illetve az autóbusszal végzett közforgalmú személyszállítási feladatát átvevő gazdasági társaságot a jelen Keretszerződésben saját helyébe léptesse*.*

A Felek kijelentik, hogy a jelen Keretszerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján 3 db magyar nyelvű eredeti példányban jóváhagyólag aláírták.

|  |  |
| --- | --- |
| Budapest, 2018. „…….” napja.. . . . . . . . . . . . . . . . . . . . . . . . . . . . . . . . . . . .  (titulus) (titulus)**Budapesti Közlekedési Zártkörűen Működő Részvénytársaság**Megrendelő | Budapest, 2018. ……….. „…….” napja.. . . . . . . . . . . . . . . . . . . . . . . . . . . . . . . . . . . . . (titulus)**…….**Vállalkozó |

1. sz. melléklet

**Munkavédelmi nyilatkozat**

A ……………………………… Bt/ Kft / Zrt (címe……………………………..) mint a BKV Zrt. (1072 Budapest, Akácfa u.15.) szerződéses partnere a többször módosított 1993. évi XCIII. törvény 54.§-ban előírtak alapján nyilatkozunk, hogy

* Foglalkoztatunk (jogszabályban előírt végzettséggel és óraszámban) munkavédelmi szakképesítésű személyt, az egészséget nem veszélyeztető és biztonságos munkavégzés munkáltatói feladatainak teljesítése érdekében
* Rendelkezünk naprakész munkavédelmi szabályozással-, utasítással,
* Megtesszük a szükséges intézkedéseket ahhoz, hogy a munkabiztonsági jogszabályok és a BKV Zrt. által előírt egészségi és biztonsági előírások betartásra kerüljenek, valamint, hogy az egészségi és biztonsági kérdések kezelése üzleti tevékenységünk szerves részét képezze:
* rendelkezünk a tevékenységünk végzéséhez szükséges kockázatértékeléssel, mely alapja az általunk kiválasztott és használt egyéni védőeszközöknek,
* a munkavégzésünkhöz biztosítjuk a megfelelő munkaeszközöket,
* a munka biztonságos módon történő elvégzését tevékenységünkhöz szükséges képesítéssel rendelkező munkatársakkal biztosítjuk,
* amennyiben a munkavégzésünk a 4/2002.(II.20.) SzCsM-EüM rendelet hatály alá tartozik, és annak alapján „Bejelentés köteles” akkor a „Biztonsági és egészségvédelmi koordinátor” nevét, telefonszámát a munkaterület átadásakor átadjuk, előtte Egészségvédelmi és Biztonsági tervet készítünk,
* a munkavégzésünk megkezdése előtt az irányítóink részt vesznek a BKV Zrt. munkaterület sajátosságait ismertető munkavédelmi oktatásán, az általuk adott oktatási tematikát tovább oktatjuk munkavállalóinknak,
* amennyiben az általunk végzett tevékenység veszélyeztetheti a környezetünkben lévő más munkavégzőket, akkor azok vezetőivel egyeztetve kötelesek vagyunk kidolgozni az együtt dolgozás biztonságos feltételeit, amit a BKV Zrt. Munkavédelmi Osztályával jóvá kell hagyatnunk,
* ha viszont a BKV Zrt. által kijelölt munkaterület, vagy az ott munkát végzők veszélyeztetik munkavállalóink biztonságát, addig nem kezdjük meg a munkánkat, vonulunk fel, amíg oktatásban, gyakorlati megvalósulásban a biztonságos munkavégzés feltételeit részünkre nem biztosítják (pl.: feszültség közeli munkavégzés, - benaplózott feszültségmentesítés),
* tudomásul vesszük, hogy a BKV Zrt. ellenőrizni fogja az egészséges és biztonságos munkavégzésre vonatkozó előírások betartását, az ezzel kapcsolatos dokumentációk megfelelősségét, (pl: MVSZ-, Kockázatértékelés-, mv. oktatási napló-, időszakos felülvizsgálatok-, stb. bekérésével)
* jelen munkákkal összefüggésben a munkavállalónkat-, illetve alvállalkozónkat ért minden veszélyeztetést/ munkabalesetet 24 órán belül-, kellően részletezett módon írásban, az Mvt. szerint súlyos balesetet azonnal bejelentünk a BKV Zrt. Munkavédelmi Osztályvezetője részére,
* a munkavállalónkat ért munkabalesetek/foglalkozási megbetegedések kivizsgálását az előírásoknak megfelelően elvégezzük,
* elzárkózunk a feketefoglalkoztatás minden formájától, érvényre juttatjuk a munkavállalókat megillető alapvető jogokat.

 ----------------------------------------------------

 Aláírásra jogosult vezető és beosztása

1/a. sz. melléklet

 **Ajánlati egységárak táblázata**

(külön mellékletben)

1/b. sz. melléklet

 **Karbantartási ciklusrend**

(külön mellékletben)

1/c. sz. melléklet

**Karbantartási előírások, gyártóművi előírások**

(külön mellékletben)

1/d. sz. melléklet

**Karbantartási anyaglista és összesítés**

(külön mellékletben)